O termo **microfibrila** utilízase para designar unha fibrila moi fina ou filamento, que pode estar formado por proteínas (fibrilina, coláxeno) ou por compostos non proteicos como a celulosa da parede celular das plantas.

Microfibrilas de celulosa
-------------------------

A celulosa sintetízase pola celulosa sintase da membrana celular. A medida que se sintetizan as fibrilas de celulosa, crecen extracelularmente e son empurradas contra as células veciñas. Finalmente, isto ten como resultado que a célula queda envolta por unha capa de microfibrilas, a cal constitúe a parede celular. A organización das microfibrilas que forman a parede celular primaria é bastante desorganizada. Porén, na parede celular secundaria teñen unha maior organización en capas, nas cales as microfibrilas son paralelas en cada capa, pero teñen distinta dirección nas sucesivas capas.

Microfibrilas proteicas
-----------------------

Fibrilina
---------

As microfibrilas de fibrilina fórmanse no tecido conectivo, principalmente feitas de fibrilina-1 e proporcionan elasticidade. Durante a ensamblaxe, as microfibrilas teñen unha disposición repetitiva de colar de doas producida polos enlaces cruzados entre as moléculas que forman un padrón estriado cunha periodicidade dada cando se ven tinguidas baixo o microscopio electrónico. Na formación de fibras elásticas, as microfibrilas de fibrilina guían o depósito de tropoelastina (precursor da elastina) e permanecen formando a capa externa das futuras fibras de elastina maduras. As microfibrilas están tamén asociadas coa comunicación celular. A formación de microfibrilas na rexión pericelular afecta á actividade dun factor de crecemento chamado TGFβ.

Mutacións no xene da fibrilina-1 orixinan un trastorno xenético chamado sínrome de Marfan. As mutacións na fibrilina afectan o funcionamento do TGFβ e a formación de matriz extracelular, causando trastornos no sistema nervioso central, sistema crculatorio, ollos e sistema esquelético.

Coláxeno
--------

O coláxeno está formado por monómeros de tropocoláxeno. Os monómeros de tropocoláxeno colócanse liñalmente cabeza con cola e paralalemente a outros e con certo desfase, formando microfibrilas e despois fibrilas. O coláxeno así formado pode unirse ás membranas celulares por medio de diversas proteínas, como a fibronectina e a integrina. As fibrilas de coláxeno poden unirse formando fibras de coláxeno máis grandes.

Notas
-----

1. ↑  Abeysekera RM, Willison JH (1987). "A spiral helicoid in a plant cell wall". *Cell Biology International Reports* **11** (2): 75–79. doi:10.1016/0309-1651(87)90106-8.
2. 1 2 3  Massam-Wu, Teresa; Chiu, Maybo; Choudhury, Rawshan; Chaudhry, Shazia S.; Baldwin, Andrew K.; McGovern, Amanda; Baldock, Claire; Shuttleworth, C. Adrian; Kielty, Cay M. (2010). "Assembly of fibrillin microfibrils governs extracellular deposition of latent TGFβ" (PDF). *J Cell Sci* **123** (17): 3006–3018. PMC 2923573. PMID 20699357. doi:10.1242/jcs.073437 – vía JCS.
3. ↑  Kielty, Cay M.; Baldock, Claire; Lee, David; Rock, Matthew J.; Ashworth, Jane L.; Shuttleworth, C. Adrian (28 de febreiro de 2002). "Fibrillin: from microfibril assembly to biomechanical function". *Philos Trans R Soc Lond B Biol Sci* **357** (1148): 207–217. PMC 1692929. PMID 11911778. doi:10.1098/rstb.2001.1029.
4. ↑  Reinhardt, Dieter P. (outubro-nov embro de 2014). "Microfibril-associated Disorders: Fibrillinopathies". *Journal of Glaucoma* (en inglés) **23** (8 Suppl 1): S34–5. ISSN 1057-0829. PMID 25275902. doi:10.1097/IJG.0000000000000114.
5. ↑  Bonetti, Maria Ida (outubro de 2009). "Microfibrils: a cornerstone of extracellular matrix and a key to understand Marfan syndrome". *Italian Journal of Anatomy and Embryology = Archivio Italiano di Anatomia ed Embriologia* **114** (4): 201–224. ISSN 1122-6714. PMID 20578676.
6. ↑  Orgel, J. P.; Irving, TC; et al. (2006). "Microfibrillar structure of type I collagen in situ". *PNAS* **103** (24): 9001–05. Bibcode:2006PNAS..103.9001O. PMC 1473175. PMID 16751282. doi:10.1073/pnas.0502718103.
7. ↑  Okuyama, K; Bächinger, HP; Mizuno, K; Boudko, SP; Engel, J; Berisio, R; Vitagliano, L (2009). "Comment on Microfibrillar structure of type I collagen in situ by Orgel et al. (2006), Proc. Natl Acad. Sci. USA, 103, 9001–05". *Acta Crystallographica Section D* **65** (Pt9): 1009–10. PMID 19690380. doi:10.1107/S0907444909023051.
8. ↑  Orgel, Joseph (2009). "On the packing structure of collagen: response 0to Okuyama et al.'s comment on Microfibrillar structure of type I collagen in situ". *Acta Crystallographica Section D* **D65** (9): 1009. doi:10.1107/S0907444909028741.

Véxase tamén
------------

### Outros artigos

* Fibrila


  


---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---